Tîlvăr: România va avea „în curând” trei escadrile de F-16, dispuse la bazele aeriene Fetești, Câmpia Turzii și Mihail Kogălniceanu
Ministrul român al Apărării, Angel Tîlvăr, a participat, marți, la Câmpia Turzii, la ceremonia prilejuită de finalizarea înzestrării cu aeronave F-16 Fighting Falcon a Escadrilei 48 Vânătoare, unitate nou înființată în cadrul Bazei 71 Aeriană „General Emanoil Ionescu”. Potrivit ministrului, citat de news.ro, Forțele Aeriene Române vor apăra, în curând, spațiul aerian național și aliat cu trei escadrile înzestrate cu avioane de luptă F-16, dispuse pe trei baze aeriene.